PÁLYÁZATI SZABÁLYZAT

**Pályázat neve:** „TÖLTSD FEL A KULACSOD” pályázat

**Pályázat szervezője:** „Együtt a parlagfű ellen” Alapítvány 7030 Paks, Gesztenyés u. 24. adószám: 18852730-1-17

**Pályázat időtartama:** 2023. november 02.- 2023. december 01.

**Pályázat célja:** környezettudatos életmód tudatosítása, műanyag szennyezés csökkentése a PET palackok használatának mellőzésével

**Kik vehetnek részt a pályázatban*:*** *paksi általános iskolák osztályai*, akik a rajzpályázat meghirdetett időtartama alatt önkéntesen részt vesznek a pályázatban, akik a pályázat időszakában teljesítették a pályázat kiírásának feltételeit.

**Pályázat feltételei:**

A Pályamű és a Jelentkezési lap együttesen alkotja a Pályázatot. A Pályázatok 2023. december 01-ig küldhetők be. Résztvevőnkként egy Pályamű küldhető be. Ha egy Résztvevő kettő vagy több Pályaművet küld be, akkor a megadott címre beérkező első pályázat vehet részt a Versenyben.

Kizárólag az a Pályázat tekinthető érvényesnek, amely

a) tartalmaz egy darab, a jelen szabályzatban meghatározott tartalmi és formai követelményeknek megfelelően elkészített pályaművet,

b) tartalmaz egy darab, hiánytalanul kitöltött, a képviselő által aláírt Jelentkezési lapot,

c) szerzője, vagyis a Résztvevő megfelel a Versenyszabályzatban meghatározott részvételi feltételeknek;

d) a Verseny időtartama alatt beérkezett, vagy postára adták.

Érvénytelen az a Pályázat,

• amelyet részvételre nem jogosult személy nyújt be;

• amelyet a Verseny időtartamán kívül nyújtanak be;

• amely nem felel meg a Pályaművel kapcsolatos tartalmi elvárásoknak;

• mely nem felel meg a Pályaművel kapcsolatos formai elvárásoknak;

• amely nem tartalmazza a Pályaművet és/vagy a hiánytalanul kitöltött, képviselő által aláírt Jelentkezési lapot.

A Résztvevők kijelentik és tanúsítják, hogy a Pályaművük eredeti, továbbá, hogy ők a beküldött pályázat egyedüli és kizárólagos tulajdonosai illetve jogosultjai, továbbá jogosultak a pályázat Versenyre történő benyújtására.

Az előírttól eltérő formátumú, témájú részvételek helyességének elbírálására a jogot a játék szervezője fenntartja magának. A szervező továbbá fenntartja magának a jogot jelen Játékszabály módosítására, illetve kiegészítésére.

**A díjazott Pályaművek kiválasztása**:

A Zsűri az alábbi kritériumok szerint hozza meg döntését:

• művészi érték,

• kreativitás,

• a Verseny témájának megjelenítése,

• a vizuális kifejezésmód egyedisége,

• a Pályamű kidolgozottsága,

**Felhasználási jogok**. A jelen Versenyszabályzatot elfogadó és érvényes Pályázatot benyújtó Résztvevő és Törvényes képviselője hozzájárulnak és ezennel engedélyezik az „Együtt a parlagfű ellen” Alapítványnak, hogy bármely célból, ingyenesen felhasználják, lemásolják, terjesszék és nyilvánosságra hozzák a Versenyre beküldött Pályaművet, így különösen, de nem kizárólagosan az „Együtt a parlagfű ellen” Alapítványnak a Pályaművek kiállítása, az interneten való bemutatása, sajtó vagy média kommunikációban történő felhasználása céljából. Résztvevő és Törvényes képviselője hozzájárul ahhoz, hogy az „Együtt a parlagfű ellen” Alapítvány felhasználja a nevét és fényképét a Versenyhez kapcsolódó kommunikációs tevékenység során. A fentiek nem érintik a személyhez fűződő jogokat.

**Nyeremény:** a legjobb pályázatot benyújtó osztály minden tagja az Alapítvány logójával ellátott fém kulacsot kap ajándékba

**Nyertes értesítése**: A nyertest e mailben vagy telefonon értesítjük. A sikeres kapcsolatfelvételt követően a nyeremény átvételének pontos feltételeiről, helyszínéről és határidejéről is tájékoztatást kap.

Szervező fenntartja a jogot, hogy publikálja a nyertes nevét, az átvételt rögzítő fényképet a honlapon és a közösségi oldalakon (Facebook, Instagram). A nyertes hozzájárul ahhoz, hogy a neve a nyereményjátékkal kapcsolatban nyilvánosságra kerüljön.

**Adatkezelés**

A versenyben résztvevők hozzájárulnak a személyes adataik feldolgozásához és tárolásához név, keresztnév, cím, email cím, telefonszám, egyéb tekintetében, melyeket a regisztráció során önként megadtak.

A Versenyben való részvétellel Résztvevő és Törvényes képviselője önként hozzájárul ahhoz, hogy az „Együtt a parlagfű ellen” Alapítvány a Verseny meghirdetése és lebonyolítása ügyében eljáró jogi személy mint adatkezelő gyűjtse és kezelje a Résztvevő és Törvényes képviselője személyes adatait, továbbá tudomásul veszi, hogy amennyiben *n e m j á r u l h o z z á* , hogy az „Együtt a parlagfű ellen” Alapítvány a Verseny meghirdetése és lebonyolítása ügyében eljáró jogi személy gyűjtse és kezelje a szükséges adatokat, akkor a Résztvevő nem jogosult a Versenyben való részvételre. Az „Együtt a parlagfű ellen” Alapítvány a Verseny meghirdetése és lebonyolítása ügyében eljáró jogi személy a Versennyel összefüggésben gyűjtött és kezelt személyes adatokat kizárólag a jelen Verseny lebonyolítása, továbbá a jelen Versenyszabályzatban meghatározott célok érdekében gyűjti és kezeli, azt harmadik félnek nem adja át. A Résztvevő és Törvényes képviselője jogosult az „Együtt a parlagfű ellen” Alapítvány a Verseny meghirdetése és lebonyolítása ügyében eljáró jogi személy által kezelt személyes adataihoz hozzáférni, megismerni azokat, bármely személyes adat kijavítását vagy törlését kérni, illetve a hozzájárulását visszavonni; a fentiekkel kapcsolatos kérelmet írásban kell előterjeszteni az „Együtt a parlagfű ellen” Alapítvány részére, elküldve azt az a hivatalos címére: 7030 Paks, Gesztenyés u. 24.

Az adatkezelés a pályázat lebonyolítása és a nyeremény átvétel igazolásának céljából történik és az ehhez szükséges ideig tart.

A versenybe való jelentkezés előfeltétele a Versenyszabályzat elfogadása. Kiskorú Résztvevő csak akkor vehet részt a Versenyben, ha ahhoz legalább egy szülője és/vagy gondviselője, illetve felkészítő tanára (Törvényes képviselő) előzetesen hozzájárul, aki a Versenyszabályzatot megismeri, azzal egyetért, továbbá elfogadja a saját nevében és a Résztvevő nevében, és mindezt a Versenyszabályzat részét képező Jelentkezési lap kitöltésével, aláírásával és beküldésével igazolja. A hiánytalanul kitöltött, szülő/gondviselő vagy felkészítő tanár által aláírt Jelentkezési lap benyújtásával a Résztvevő, valamint Törvényes képviselője elfogadja a Versenyszabályzatot. Aki nem fogadja el a Versenyszabályzatot, nem vehet részt a Versenyben.

|  |  |
| --- | --- |
| **Az adatkezelő neve** | **„Együtt a parlagfű ellen” Alapítvány** |
| **Az adatkezelő elérhetősége:** | **7030 Paks, Gesztenyés u.24.** |
| **A Társaság által kezelt személyes adatok:** | **Név, cím, képviselő neve, e-mail cím, telefonszám** |
| **Az adatkezelés időtartama:** | **Pályázat lebonyolítása és a nyeremény átvétel igazolásának céljából történik és az ehhez szükséges ideig tart** |
| **Az adatok rendeltetése:** | **Pályázó értesítése** |

**Egyéb rendelkezések**

A szervező nem felel bárminemű kárért, mely a megadott adatok helytelensége végett nem teszi lehetővé a díjak átvételét. Amennyiben a nyertes nyereményét az előre egyeztetett időpontban, határidőig nem veszi át, nyereményét elveszíti.

A nyeremény visszautasítható, de készpénzre nem váltható!

Hanol-Takács Anikó jogosult arra, hogy jelen játékot bármely időpontban technikai, kereskedelmi vagy működési okból megszüntesse vagy a jelen játékszabályzatot megváltoztassa, ebben az esetben gondoskodik a játék résztvevőinek megfelelő tájékoztatásáról.